43. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ  ΕΜΠΟΡΙΟΥ Αριθ.451448/5537π.ε. της 1/15 Φεβρ. 1978 (ΦΕΚ Β΄121) Περί όρων και διατυπώσεων εξαγωγής οίνων εις Καναδά και Φιλανδίαν συμφώνως προς τας διατάξεις του άρθρ. 18 του Νόμ. 396/1976. Έχοντες υπ’ όψει: 1.Τας διατάξεις του άρθρου 18 του Νόμου 396/1976 «περί οινολογικών κατεργασιών και εμπορίας των οίνων». 2.Το από 12.4.1977 έγγραφο του Καναδικού Μονοπωλίου. 3.Το από 23.12.1977 έγγραφο της εν Αθήναις Φιλανδικής Πρεσβείας. 4.Τας ειδικάς συνθήκας εισαγωγής ελληνικών οίνων υπό του Καναδικού και Φιλανδικού Μονοπωλίου, αποφασίζομεν: 1.Ο κτηθείς αλκοολικός τίτλος των οίνων περί ων το άρθρον 3 παρ. 2 εδάφια α, β, και γ του Νόμου 396/76 δύναται να είναι ίσος ή μεγαλύτερος των 13º 7 βαθμών, εφ’ όσον ούτοι προορίζονται δι’ εξαγωγήν εις Καναδάν. 2.Ο κτηθείς αλκοολικός τίτλος των μιστελλίων, περί ων το εδάφιον γ΄ της παραγράφου 2 του άρθρου 3 του Νόμου 396/1976, επιτρέπεται να είναι ίσος ή ανώτερος των 13º 5 βαθμών και κατώτερος των 15º, εφ’ όσον ταύτα προορίζονται δι’ εξαγωγήν εις Φιλανδίαν, προς την οποίαν πρέπει να εξαχθούν υποχρεωτικώς, αποκλειομένης της διαθέσεώς των εις το εσωτερικόν. Η χρησιμοποίησις αλκοόλης γεωργικής προελεύσεως επιτρέπεται εφ’ όσον τα μιστέλλια προορίζονται δια παρασκευήν προϊόντων της δασμολογικής κλάσεως 22.06, του προορισμού τούτου αναγραφομένου σαφώς επί παντός συνοδευτικού εγγράφου ως κάτωθι: «Μιστέλλι βερμουτοποιίας: MONT MUTE A L’ ALCOOL DESTIVE A L’ ELABORATION DE PRODUITS RELEVANT DE LA POSITION 22.06 DU TARIF DOUANIER». Τα μιστέλλια, τα παρασκευαζόμενα κατά τας διατάξεις του παρόντος εδαφίου εξάγονται, άνευ ουδεμιάς τοπωνυμικής ενδείξεως, εις Φιλανδίαν, άλλως χαρακτηρίζονται ως βιομηχανικοί οίνοι του εδαφίου 6 της παραγράφου 2 του άρθρου 5 του Ν. 396/1976 και εξάγονται εις την αλλοδαπήν. 3.Η παρασκευή των ως άνω οίνων επιτρέπεται κατόπιν υποβολής υπό του ενδιαφερομένου, εις τας περιφερειακάς υπηρεσίας του Γενικού Χημείου του Κράτους και του Υπουργείου Γεωργίας (Δ/νσιν Γεωργίας), εις την αρμοδιότητα των οποίων υπάγεται το οινοποιείον, εις το οποίον θα παρασκευασθούν οι εν λόγω οίνοι, σχετικής αιτήσεως και υπευθύνου δηλώσεως του Ν.Δ. 105/1969 περί της παρασκευής και εξαγωγής των ανωτέρω οίνων. Εις την αίτησιν και την υπεύθυνον δήλωσιν θα αναφέρεται η ποσότης του παραχθησομένου οίνου, η χώρα προορισμού, ο κτηθείς αλκοολικός τίτλος του οίνου και ο χαρακτηρισμός αυτού, κατά την εξαγωγήν, επί των πιστοποιητικών και των λοιπών συνοδευτικών εγγράφων. 4.Αι ανωτέρω Υπηρεσίαι χορηγούν την σχετικήν έγκρισιν, μετά την σύνταξιν κοινού πρακτικού, αντίγραφον δε αυτού ως και της υπευθύνου δηλώσεως του εξαγωγέως υποβάλλουν εις τας κεντρικάς των υπηρεσίας. Εις περίπτωσιν διαφωνίας των αρμοδίων τοπικών Υπηρε(Μετά την σελ. 616,34) Σελ. 616,35 Τεύχος 671 Σελ.95 Προστασία Οίνου 16.Θ.γ.43 σιών αποφαίνονται από κοινού αι αντίστοιχαι κεντρικαί Υπηρεσίαι των Υπουργείων Οικονομικών και Γεωργίας. Προκειμένου περί οίνων ονομασίας προελεύσεως, η παρασκευή των συμφώνως προς την παράγραφον 1 της παρούσης, επιτρέπεται μόνον εις οινοποιεία τα οποία ευρίσκονται εντός της καθορισμένης ζώνης ονομασίας προελεύσεως οίνου. Η παρούσα δημοσιευθήτω δια της Εφημερίδος της Κυβερνήσεως. 